แม่ทัพภาค 4 ระบุสถานการณ์ในพื้นที่ จชต.ดีขึ้น ให้มองที่ชาวบ้านในพื้นที่มีรอยยิ้ม จับจ่ายใช้สอยมากขึ้น
แม่ทัพภาค 4 ระบุสถานการณ์ในพื้นที่จังหวัดชายแดนภาคใต้ดีขึ้น ให้มองที่ชาวบ้านในพื้นที่จังหวัดชายแดนภาคใต้ มีรอยยิ้ม ออกมาจับจ่ายใช้สอยกันมากขึ้น
 
พลโท ปิยวัฒน์ นาควานิช แม่ทัพภาค 4 ระบุสถานการณ์ในพื้นที่จังหวัดชายแดนภาคใต้ ห้วงที่ผ่านมาดีขึ้น สงบขึ้น สื่อเป็นตัวแปรสำคัญที่จะช่วยเหลือเจ้าหน้าที่อยู่แล้ว ทางเจ้าหน้าที่ก็มีการประสานกับสื่อ ในการร่วมกันแก้ปัญหาความไม่สงบในพื้นที่จังหวัดชายแดนภาคใต้อย่างใกล้ชิด โดยสื่อจะนำนโยบายและการปฏิบัติงานไปประชาสัมพันธ์ เพื่อช่วยกันสร้างสันติสุขในพื้นที่ต่อไป
 
ส่วนเหตุการณ์รุนแรงหรือไม่รุนแรง ไม่ต้องมองดูที่สถิติ ให้มองที่ชาวบ้านในพื้นที่จังหวัดชายแดนภาคใต้ อยู่อย่างสงบสุข มีรอยยิ้มอย่างไร ออกมาจับจ่ายใช้สอยกันมากขึ้น